Цхьаболу муридаш шайх лоьхуш го хьуна, шайна иза гуш ца хилча и вац моьттуш, амма царна гуш воцу шайх царна хаа ца луш, шен хьажарца уьш кхиош, шен 1уналлин б1аьргаца уьш 1алашбеш а хуьлу. Мурид оцу кепара шеконе вахча, цуьнгахь долу шайхах тешар бен д1а ца долу. Ткъа бакъболу шайхаш болуш бу, делахь, Веза-Сийлахьчу Дала Шен гергарчу нахана дуьхьал ала х1ума ца дитина, шеконехь волчунна моьттуш дерг бен, Цо царах тешар а ма ца делла, царах Шена дала луучунна а бен.